### Beslutning

August Iversen, Nicklas Nielsen og Annette Lind kunne tiltræde indstillingen i overensstemmelse med Magistratens anbefaling.

Dan Kristiansen tog forbehold med henblik på drøftelse i byrådsgruppen.

Marianne Kristoffersen, Ragnhild Jørgensen og Cathrine Jensen var forhindrede i at deltage i udvalgets behandling af sagen.

Endelig vedtagelse af forslag til lokalplan 1100, Område til boliger og erhverv på [adresse] samt Tillæg nr. 44 til Kommuneplan 2017.

### Resumé

Lokalplanområdet udgør et areal på ca. 3.115 m2 og er afgrænset af [adresse] mod øst, skrænten til [adresse] mod vest, ejendommene [adresse], 23 og 25 mod nord og [adresse] mod syd.

Området er privat ejet, og grundejerne har anmodet om udarbejdelse af lokalplanen.

Lokalplanen giver mulighed for opførelse af i alt 28 nye boliger i fire baghuse og et forhus ud mod [adresse]. Studestalden, [adresse] 11, indeholder liberalt erhverv, som bibeholdes.

Formålet med lokalplanen er, at omfang, placering og udformning af ny bebyggelse tilpasses den eksisterende bebyggelse og sikrer udkig fra kirkegården samt, at de bevaringsværdige bygninger [adresse], 19A og 19B bevares. Parkering skal etableres i konstruktion og kælder, og opholdsarealer til boligerne sikres et grønt udtryk.

Lokalplanforslaget er i overensstemmelse med kommuneplanens målsætninger, men ikke med kommuneplanens konkrete rammer for området. Lokalplanen er derfor ledsaget af Tillæg nr. 44 til Kommuneplan 2017, der omhandler to nye rammeområder. Dels et rammeområde, der omfatter lokalplanområdet og ejendommen [adresse] 15-17, hvor der gives mulighed for opførelse af baghusbebyggelse og erhverv samt en bebyggelsesprocent på 170 % for rammeområdet som helhed. Dels udskilles et nyt rammeområde nord for lokalplanområdet til boligområde med varierede bebyggelsesformer for at fastholde karakteren af de eksisterende rækkehuse mod [adresse]. Rækkehusbebyggelsens bevaringsværdi fastholdes.

I perioden fra 6. februar til 3. april 2019 har forslag til lokalplan og kommuneplantillæg været fremlagt i offentlig høring. Der er modtaget to bemærkninger. På baggrund af bemærkningerne foreslås en præcisering vedr. vinduesstørrelser.

### Indstilling

At 1)     forslag til lokalplan nr. 1100 vedtages endeligt med de ændringer, der fremgår af indstillingens afsnit 5.5,

At 2)     forslag til Tillæg nr. 44 til Kommuneplan 2017 vedtages endeligt.

At 3)     indsigelser besvares, som det fremgår af indstillingens afsnit 5.4 og bilag 3.

### Sagens forløb

16-05-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-05-2019 Magistraten

Fremsendes til [adresse] med bemærkning, at Magistraten i mødet den 20. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 13. maj 2019.

Natasja Østergaard kan ikke tiltræde indstillingen.

Heidi Christoffersen deltog ikke i sagens behandling.

 28-05-2019 Aarhus Byråd
 Fremsendes til Teknisk Udvalg til behandling i henhold til beslutning i byrådets møde den 28. maj 2019.
 03-06-2019 Teknisk Udvalg

August Iversen, Nicklas Nielsen og Annette Lind kunne tiltræde indstillingen i overensstemmelse med Magistratens anbefaling.

Dan Kristiansen tog forbehold med henblik på drøftelse i byrådsgruppen.

Marianne Kristoffersen, Ragnhild Jørgensen og Cathrine Jensen var forhindrede i at deltage i udvalgets behandling af sagen.

 12-06-2019 [adresse]
Beslutning ikke frigivet